**SADARBĪBAS Līgums**

**par Eiropas Savienības kohēzijas politikas programmas 2021.– 2027. gadam 4.2.3. specifiskā atbalsta mērķa "Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti" 4.2.3.1. pasākuma "Integrēta "skola-kopiena" sadarbības programma atstumtības riska mazināšanai izglītības iestādēs" projekta** **“Skola- kopienā” Nr.** **4.2.3.1/1/24/I/001 īstenošanu**

*Dokumenta datums ir pēdējā pievienotā droša elektroniskā*

*paraksta un tā laika zīmoga pievienošanas datums*

**Valsts izglītības attīstības aģentūra**, reģistrācijas Nr. 90001800413, tā Mācību atbalsta un iekļaujošās izglītības departamenta (4.2.3.1.) direktores Sigitas Upmales personā, kura rīkojas saskaņā ar Valsts izglītības attīstības aģentūras 2025.gada 10. janvāra rīkojumā Nr. 1.-5.2/4 “Par 4.2.3.1. pasākuma "Integrēta “skola – kopiena” sadarbības programma atstumtības riska mazināšanai izglītības iestādēs” projekta paraksta tiesībām” noteikto, (turpmāk – Projekta īstenotājs), no vienas puses, un

**Daugavpils pilsētas Izglītības pārvalde**, reģistrācijas Nr. 90009737220, tās vadītājas Marinas Isupovas personā, kura rīkojas saskaņā ar Nolikumu, (turpmāk – Sadarbības partneris), no otras puses,

kopā – Puses, katrs atsevišķi – Puse,

saskaņā ar

* Ministru kabineta 2024. gada 16. jūlija noteikumiem Nr. 483 “Eiropas Savienības kohēzijas politikas programmas 2021.–2027. gadam 4.2.3. specifiskā atbalsta mērķa "Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti" 4.2.3.1. pasākuma "Integrēta "skola-kopiena" sadarbības programma atstumtības riska mazināšanai izglītības iestādēs" īstenošanas noteikumi” (turpmāk – MK noteikumi);
* Ministru kabineta 2022.gada 13.decembra noteikumiem Nr. 770 “Kārtība, kādā Eiropas Savienības fondu 2021.–2027. gada plānošanas periodā nodrošina ieguldījumu uzraudzību un izvērtēšanu, kā arī izstrādā un uztur Kohēzijas politikas fondu vadības informācijas sistēmu”;
* Ministru kabineta 2023.gada 13.jūlija noteikumiem Nr.408 "Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā";
* Projekta īstenotāja un Centrālās finanšu un līguma aģentūras 2024.gada 20.decembra Vienošanos par Eiropas Savienības fonda projekta īstenošanu Nr. 4.2.3.1/1/24/I/001 (turpmāk – Vienošanās);

noslēdz šādu sadarbības līgumu (turpmāk – Līgums):

1. **LĪGUMA PRIEKŠMETS**

Puses vienojas sadarboties Eiropas Savienības kohēzijas politikas programmas 2021. - 2027. gadam 4.2.3. specifiskā atbalsta mērķa "Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti" 4.2.3.1. pasākuma "Integrēta "skola-kopiena" sadarbības programma atstumtības riska mazināšanai izglītības iestādēs" projekta “Skola-kopienā” Nr. 4.2.3.1/1/24/I/001(turpmāk – Projekts) īstenošanā atbilstoši Līguma nosacījumiem, Vienošanās, MK noteikumiem un citiem Projekta ieviešanā piemērojamajiem tiesību aktiem.

1. **PUŠU PIENĀKUMI UN TIESĪBAS**
	1. **Projekta īstenotāja pienākumi:**
		1. nodrošināt Projekta ieviešanu, veicot tā vispārējo vadību – izveidot Projekta vadības grupu, kura veic visas nepieciešamās darbības Projekta veiksmīgai ieviešanai;
		2. savlaicīgi informēt Sadarbības partneri par Projekta aktivitāšu ieviešanas gaitu, aktuālajiem jautājumiem un plānotajiem pasākumiem, kas skar Sadarbības partnera intereses;
		3. sadarboties ar Sadarbības partneri Projekta darbību īstenošanā, kas noteiktas Līgumā, tai skaitā Līguma 1. pielikumā;
		4. sagatavot un iesniegt Centrālai finanšu un līgumu aģentūrai (turpmāk – CFLA) Projekta pārskatus atbilstoši Vienošanās noteikumiem;
		5. kompensēt Sadarbības partnerim ar Projekta atbalstāmo darbību īstenošanu saistītos un attiecināmos izdevumus atbilstoši Līguma nosacījumiem;
		6. savā tīmekļa vietnē [www.viaa.gov.lv](http://www.viaa.gov.lv) ne retāk kā reizi trijos mēnešos ievietot aktuālo informāciju par Projekta īstenošanas gaitu un regulāri nodrošināt aktuālos veidlapu paraugus;
		7. nekavējoties, bet ne vēlāk kā 3 (trīs) darba dienu laikā, informēt Sadarbības partneri par jebkādu notikumu, kas varētu izraisīt īslaicīgu vai galīgu Projekta izbeigšanu vai citas izmaiņas Projektā;
		8. apstrādājot Sadarbības partnera iesniegtos personu datus, ievērot normatīvajos aktos par personu datu aizsardzību noteiktās prasības kā arī ievērot Eiropas Parlamenta un Padomes 2016. gada 27. aprīļa Regulā (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) noteikto;
		9. nodrošināt interaktīvu atbalsta platformu sociālās atstumtības un priekšlaicīgas mācību pārtraukšanas riska novērtēšanai un vadīšanai un interaktīvās atbalsta platformas lietošanas nosacījumus.
		10. veikt citas MK noteikumos un citos tiesību aktos noteiktās darbības veiksmīgai Projekta īstenošanai.
	2. **Projekta īstenotāja tiesības:**
		1. pieprasīt Sadarbības partnerim iesniegt papildu informāciju par Projekta darbību īstenošanas gaitu, ierasties darbību izpildes vietās un veikt visas nepieciešamās pārbaudes;
		2. konstatējot Projekta ieviešanā kādas aktivitātes, darbības vai izdevumu neatbilstību normatīvajiem aktiem vai Līguma noteikumiem, uzdot Sadarbības partnerim novērst neatbilstības Projekta īstenotāja noteiktajā termiņā;
		3. apturēt finansējuma piešķiršanu Sadarbības partnerim un atgūt nepamatoti apstiprināto un izmaksāto finansējumu, ja Sadarbības partnera vainas dēļ finansējuma uzraudzības iestādes veic finanšu korekcijas, samazinot Projekta attiecināto izmaksu apjomu;
		4. vienpusēji pārskatīt Sadarbības partnerim Projekta ietvaros piešķirtās kvotas un pieejamā finansējuma apmēru, kā arī sasniedzamos rādītājus (nacionālos rādītājus), informējot par to Sadarbības partneri vismaz divus mēnešus iepriekš;
		5. dot saistošus norādījumus Sadarbības partnerim un tā deleģētajai atbildīgajai personai (kontaktpersonai);
		6. rīkoties ar jebkādu informāciju saistībā ar Projekta ieviešanu, īpaši tā publicitātes vai informācijas izplatīšanas nolūkā, ievērojot attiecīgās informācijas raksturu, t. sk. nosacījumus ierobežotas pieejamības informācijas izplatīšanai;
		7. izvērtēt iespēju iesaistīt vēl citas nozares institūcijas un ekspertus, ja tas nepieciešams pilnvērtīga izvērtējuma veikšanai par Projektā īstenoto atbalstāmo darbību ieviešanas efektivitāti;
		8. izmantot citas normatīvajos aktos un Līgumā paredzētās tiesības.
	3. **Sadarbības partnera pienākumi:**
		1. ievērot MK noteikumus, Līguma nosacījumus, Eiropas Savienības un Latvijas Republikas spēkā esošos normatīvos aktus, kā arī Finanšu ministrijas, Izglītības un zinātnes ministrijas, CFLA un citu Eiropas Savienības fondu vadībā iesaistīto institūciju vadlīnijas un metodikas;
		2. piedalīties Projekta ieviešanā un ar to saistīto darbību īstenošanā atbilstoši Līguma, tai skaitā Līguma 1. pielikuma noteikumiem;
		3. sadarboties ar Projekta īstenotāju, tai skaitā deleģējot atbildīgo personu (kontaktpersonu) sadarbības īstenošanai;
		4. Projekta īstenošanas laikā un Projekta īstenotāja paziņotajā dokumentu glabāšanas termiņā nodrošināt visu ar Projekta īstenošanu saistīto dokumentu oriģinālu vai to atvasinājumu ar juridisku spēku glabāšanu atbilstoši Regulas Nr. 2021/1060 82. pantam[[1]](#footnote-1). Pēc Projekta īstenotāja noslēguma maksājuma pieprasījuma apstiprināšanas Sadarbības iestādē, Projekta īstenotājs paziņos Sadarbības partnerim par dokumentu glabāšanas termiņu;
		5. nodrošināt Projekta uzraudzībai nepieciešamo datu un rādītāju uzkrāšanu, apkopošanu un iesniegšanu Projekta īstenotājam, tai skaitā:
			1. datus par Sadarbības partnera sasniegtiem rādītājiem (nacionāliem rādītājiem);
			2. datus par mērķa grupas dalībniekiem, kuri par vispārējās pamatizglītības programmas apguvi ir saņēmuši tikai liecību, atkārtoti mācās 9. klasē vai ir uzņemti profesionālās izglītības iestādē un saņem MK noteikumu 23.3. apakšpunktā minēto individualizēto atbalstu, atbilstoši Eiropas Parlamenta un Padomes 2021. gada 24. jūnija Regulas (ES) 2021/1057, ar ko izveido Eiropas Sociālo fondu Plus (ESF+) un atceļ Regulu (ES) Nr. 1296/2013, I pielikumam un Ministru kabineta 2023. gada 21. marta noteikumu Nr. 135 "Eiropas Savienības fondu projektu pārbaužu veikšanas kārtība 2021.–2027. gada plānošanas periodā" 1. pielikumam;
			3. datus par rādītāju "Specifiskus atbalsta pakalpojumus saņēmušo personu ar invaliditāti skaits (darbavietu pielāgošana, ergoterapeita, surdotulka, mentora, specializētā transporta pakalpojumi, atbalsta personas)" (VINPI\_08), kas veicina horizontālā principa "Vienlīdzība, iekļaušana, nediskriminācija un pamattiesību ievērošana" ievērošanu;
			4. ja nepieciešams, citus Projekta īstenotāja noteiktos datus, kas nepieciešami Projekta īstenošanas uzraudzībai.
		6. Projekta īstenotāja noteiktajā termiņā, kas nav īsāks par divām darba dienām, sniegt nepieciešamo informāciju Projekta darbību īstenošanai un nodrošināt pieprasīto pārskatu un atskaišu sagatavošanu Projekta īstenotāja noteiktajā termiņā;
		7. informācijas pieprasījumā norādītajā termiņā reaģēt uz jebkuru Projekta ieviešanas uzraugošās institūcijas informācijas pieprasījumu, sagatavot visus auditiem, kontrolēm un pārbaudēm nepieciešamos dokumentus un nodrošināt to pieejamību;
		8. ne vēlāk kā trīs darba dienu laikā ziņot Projekta īstenotājam par jebkuru notikumu, kas varētu izraisīt īslaicīgu vai galīgu Projekta izbeigšanu vai citas izmaiņas Projekta ieviešanā vai darbību īstenošanā;
		9. ievērot atskaišu iesniegšanas un citu ar informācijas iesniegšanu saistītu kārtību;
		10. vienu reizi ceturksnī, līdz ceturkšņa pirmā mēneša piektajam datumam, iesniegt Projekta īstenotājam plānoto finansējuma grafiku atbilstoši Projekta īstenotāja noteiktajam veidlapas paraugam. Iesniegtā plānotā finansējuma grafika grozījumu gadījumā, Sadarbības partneris ne vēlāk kā 10 (desmit) darba dienas pirms plānotā finansējuma izlietojuma atskaites iesniegšanas dienas, iesniedz precizēto plānoto finansējuma grafiku;
		11. iesaistīties Projekta ieviešanā ar tā valdījumā vai īpašumā esošu mantu, intelektuālo īpašumu, finansējumu vai cilvēkresursiem. Šādu ieguldījumu rezultātā Projekta īstenotājam ar Sadarbības partneri nevar rasties tādas tiesiskās attiecības, no kurām izrietētu, ka šis darījums atbilst publiskā iepirkuma līguma pazīmēm atbilstoši Publisko iepirkumu likumam vai darījumam jāpiemēro normatīvie akti iepirkuma procedūras un tās piemērošanas kārtības pasūtītāja finansēto projektu jomā;
		12. piedalīties un prezentēt Sadarbības partnera Projekta īstenoto atbalstāmo darbību rezultātus Projekta publicitātes pasākumos;
		13. nodrošināt komunikācijas un vizuālās identitātes prasības saskaņā ar regulas Nr. 2021/1060 47. un 50. pantu un normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā;
		14. savā tīmekļvietnē ne retāk kā reizi trijos mēnešos ievietot aktuālu informāciju par Projekta īstenošanu;
		15. nodrošināt dubultā finansējuma riska novēršanu, lai Projekta ietvaros plānotais atbalsts nepārklātos ar citiem valsts un ārvalstu finanšu atbalsta instrumentiem, kā arī nodrošināt demarkāciju ar citiem līdzīgiem vai saistītiem projektiem;
		16. nodrošināt, ka dati par Projektā iesaistītajiem mērķa grupas izglītojamiem tiek uzglabāti tādu laikposmu, kādu nosaka Vienošanās (Projekta īstenotājs paziņos Sadarbības partnerim par datu glabāšanas termiņu). Beidzoties datu uzglabāšanas termiņam, ko nosaka minētā vienošanās, dati tiek dzēsti;
		17. nodrošināt Sadarbības partnera un Sadarbības partnera Projekta īstenošanā iesaistīto atbalsta sniedzēju interešu konflikta neesību saskaņā ar Eiropas Parlamenta un Padomes Regulu (ES, Euratom) 2024/2509 (2024. gada 23. septembris) par finanšu noteikumiem, ko piemēro Savienības vispārējam budžetam (pārstrādāta redakcija), 61. panta prasībām, kā arī nodrošināt interešu konflikta neesības apliecinājuma parakstīšanu;
		18. apstrādājot personu datus, ievērot normatīvajos aktos par personu datu aizsardzību noteiktās prasības kā arī ievērot 2016. gada 27. aprīļa Eiropas Parlamenta un Padomes Regulā (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) noteikto;
		19. pārzināt Projektā ietverto informāciju par Projektu kopumā un izprast savu atbildību Projekta īstenošanā, kontrolēt Līguma izpildi un uzņemties atbildību par Līgumā paredzēto saistību izpildi;
		20. uzņemties atbildību par Projekta īstenošanas gaitā no savas puses pieļautajiem pārkāpumiem un atlīdzināt Projekta īstenotājam visus to rezultātā radušos zaudējumus, tai skaitā arī gadījumā, ja zaudējumi ir radušies Sadarbības partnera Projekta īstenošanā iesaistītā atbalsta sniedzēja (ja Sadarbības partneris ir pašvaldība) vai mērķa grupas izglītojamā rīcības rezultātā;
		21. piedalīties Projekta izvērtējuma veikšanā, izvērtējot projektā īstenoto atbalstāmo darbību ieviešanas efektivitāti;
		22. veikt citas tiesību aktos noteiktās darbības veiksmīgai Projekta ieviešanai un darbību īstenošanai;
		23. ievērot Projekta īstenotāja izstrādātās vadlīnijas darbam Projektā „Projekta “Skola – kopienā” darbību īstenošanas vadlīnijas sadarbības partneriem” ar pielikumiem (turpmāk - Vadlīnijas). Projekta īstenotājs informē Sadarbības partneri par Vadlīniju aktualizēšanu.
	4. **Sadarbības partnera tiesības:**
		1. rīkoties ar informāciju saistībā ar Projektu, ievērojot normatīvajos aktos noteiktās prasības attiecībā uz informācijas apriti un atklātību, vienlaikus nodrošinot Projekta sekmīgu īstenošanu;
		2. pieprasīt un saņemt Projekta ieviešanai nepieciešamo informāciju no Projekta īstenotāja;
		3. saņemt maksājumus par Projekta ietvaros atbilstoši Līguma 1.pielikumam īstenojamām darbībām un saskaņā ar Līgumā noteikto kārtību;
		4. izmantot citas normatīvajos aktos un Līgumā paredzētās tiesības.
	5. Ātrākas un efektīvākas sadarbības nodrošināšanai, Līguma ietvaros Puses vienojas, ka visa veida informācijas apmaiņa un savstarpēja komunikācija notiek elektroniski starp Pušu deleģētajām kontaktpersonām, izņemot gadījumus, kad saskaņā ar Līgumu iesniedzami rakstveida, Puses/Pušu parakstīti dokumenti, kā arī domstarpību vai konceptuālu lēmumu pieņemšanas gadījumos.
2. **NORĒKINU KĀRTĪBA UN KĀRTĪBA, KĀDĀ NO SADARBĪBAS PARTNERA ATGŪST NEATBILSTOŠI VEIKTOS IZDEVUMUS.**
	1. Sadarbības partnera veiktie izdevumi ir attiecināmi, ja tie veikti Līguma darbības laikā, atbilstoši Līguma 1.pielikuma nosacījumiem, un saskaņā ar MK noteikumu un citu Eiropas Savienības un Latvijas Republikas tiesību aktu prasībām.
	2. Sadarbības partnerim izmaksas ir attiecināmas pēc šī Līguma noslēgšanas, bet ne agrāk kā no dienas, kad noslēgta Vienošanās par Projekta īstenošanu.
	3. Finansējums MK noteikumu 23.3., 23.5. un 23.7.2. apakšpunktā minēto atbalstāmo darbību īstenošanai Sadarbības partnerim tiek piešķirts atbilstoši Projekta īstenotāja izstrādātajai finansējuma sadales kārtībai un noteiktajam pieejamajam finanšu apmēram un kvotām.
	4. Ja Projekta īstenošanas laikā Sadarbības partnerim rodas papildu izmaksas, kuras nav attiecināmas no Projekta budžeta līdzekļiem, tad šīs izmaksas (starpību) sedz Sadarbības partneris no saviem līdzekļiem.
	5. Ja Sadarbības partnera, Sadarbības partnera Projekta īstenošanā iesaistītā atbalsta sniedzēja (ja Sadarbības partneris ir pašvaldība) vai mērķa grupas izglītojamā aktivitātēs, tai skaitā pēc Līguma 4.7.apakšpunktā minētās atskaites apstiprināšanas, ir konstatēta neatbilstība – normatīvajos aktos noteiktā kārtībā pieņemts atbilstošs lēmums, kuras dēļ radušies neatbilstoši veikti izdevumi, Projekta īstenotājs ietur neatbilstoši veiktos izdevumus no Sadarbības partnerim izmaksājamās kompensācijas apmēra, par to atsevišķi informējot Sadarbības partneri.
	6. Ja neatbilstoši veiktos izdevumus nav iespējams ieturēt saskaņā ar Līguma 3.5. apakšpunktu, Projekta īstenotājs rakstiski informē Sadarbības partneri par termiņu, kurā atmaksājama Sadarbības partnera veikto neatbilstošo izdevumu atmaksa Projekta īstenotājam.
	7. Pakalpojumu (uzņēmumu) līgumos, kas saistīti ar Projekta īstenošanu, avansa maksājumus var paredzēt ne vairāk kā 20 (divdesmit) procentu apmērā no attiecīgā līguma summas.
3. **MAKSĀJUMU VEIKŠANAS KĀRTĪBA**
	1. Puses nodrošina grāmatvedības un finanšu pārskatu un citu dokumentu atbilstību Līguma un Latvijas Republikas spēkā esošo normatīvo aktu prasībām. Projekta īstenotājs šim nolūkam var pieprasīt papildu informāciju, dokumentus un pierādījumus no Sadarbības partnera.
	2. Sadarbības partneris nodrošina atsevišķu grāmatvedības uzskaiti vai atbilstošu uzskaites kodu sistēmu attiecībā uz visiem ar Projektu saistītajiem darījumiem tā, lai izdevumi būtu identificējami, nodalīti no pārējām izmaksām un pārbaudāmi, un tos apliecina attiecīgi attaisnojuma dokumentu oriģināli.
	3. Sadarbības partneris norēķinu veikšanai atver Valsts kasē atsevišķu norēķinu kontu. Informāciju par atvērto norēķinu kontu Valsts kasē Sadarbības partneris iesniedz Projekta īstenotājam piecu darba dienu laikā no konta atvēršanas dienas.
	4. Sadarbības partneris nodrošina, lai visā ar Projekta īstenošanu un no Līguma izrietošo saistību izpildi saistītajā dokumentācijā (tajā skaitā, līgumos, rīkojumos, rēķinos, citos līdzvērtīgos samaksu apliecinošos grāmatvedības dokumentos) būtu precīzi norādīts Projekta nosaukums un numurs, savukārt līgumos un rīkojumos papildus būtu iekļauta atsauce, ka attiecīgo Projektu līdzfinansē Eiropas Sociālais fonds Plus (ESF+).
	5. Lai saņemtu finansējuma kompensāciju, Sadarbības partneris līdz katra nākamā mēneša 10. (desmitajam) datumam iesniedz Projekta īstenotājam atskaiti atbilstoši Projekta īstenotāja noteiktajam veidlapas paraugam par faktiski saņemto pakalpojumu apjomu un izmaksas pamatojošos dokumentus par iepriekšējā periodā veiktajām darbībām.
	6. Atskaitei Sadarbības partneris pievieno visus izdevumu pamatojošos dokumentus (rēķinus, faktūrrēķinus, pavadzīmes, čekus, kvītis, avansa norēķinus u.c.) un visus pārējos attaisnojuma dokumentus (līgumus, rīkojumus, pieņemšanas nodošanas aktus, darba laika uzskaites tabulas u.c.), kas pamato Projekta ietvaros veiktos izdevumus, kā arī iepirkumu procedūru dokumentāciju.
	7. Projekta īstenotājs pārbauda Sadarbības partnera iesniegto atskaiti un izmaksu pamatojošos dokumentus un apstiprina atskaiti ne vēlāk kā 20 (divdesmit) darba dienu laikā no dienas, kad saņemti Līguma 4.5. un 4.6. apakšpunktā minētie dokumenti.
	8. Ja Sadarbības partnera iesniegtajā atskaitē tiek konstatētas nepilnības, Projekta īstenotājs lūdz Sadarbības partnerim iesniegt precizējumus, norādot precizējumu iesniegšanas termiņu ne ilgāk kā piecas darba dienas no dienas, kad paziņojums par precizējumu iesniegšanu nosūtīts.
	9. Atskaites apstiprināšanas termiņš tiek pagarināts par precizējumu veikšanai nepieciešamo laiku, bet ne ilgāk kā par piecām darba dienām no precizējumu saņemšanas dienas.
	10. Projekta īstenotājs nodrošina priekšfinansējumu 80 (astoņdesmit) procentu apmērā no MK noteikumu 23.5. apakšpunktā minētā iniciatīvu projekta vai partnerības projekta summas 30 (trīsdesmit) dienu laikā no datuma, kad līgumu par iniciatīvu projekta vai partnerības projekta īstenošanu ir parakstījusi pēdējā no pusēm. Atlikušo finansējuma summu Projekta īstenotājs izmaksā Sadarbības partnerim 20 (divdesmit) darba dienu laikā pēc Līguma 4.5. apakšpunktā minētās atskaites un Līguma 4.6. apakšpunktā minēto visus izdevumus pamatojošo dokumentu saņemšanas un apstiprināšanas.
4. **PUBLISKO IEPIRKUMU VEIKŠANAS KĀRTĪBA**
	1. Sadarbības partneris publiskos iepirkumus, ja šāds deleģējums paredzēts MK noteikumos, veic atklātā, pārredzamā, nediskriminējošā un konkurenci nodrošinošā procedūrā saskaņā ar normatīvajiem aktiem publisko iepirkumu jomā, izvērtējot iespējas iepirkumiem piemērot sociāli atbildīgu publisko iepirkumu. Projekta ietvaros ir atbalstāma vides prasību un inovatīva risinājuma integrēšana preču un pakalpojumu iepirkumos (zaļais publiskais iepirkums un inovācijas publiskais iepirkums).
	2. Sadarbības partnerisne vēlāk kā 15 (piecpadsmit) darba dienas pirms iepirkuma procedūras uzsākšanas iesniedz Projekta īstenotājam iepirkuma plānu atbilstoši Projekta īstenotāja noteiktajam veidlapas paraugam, norādot informāciju par visām piegādēm un pakalpojumiem, par kuriem Projekta ietvaros Sadarbības partneris slēgs iepirkuma līgumus, tai skaitā zemsliekšņa iepirkumi.
	3. Projekta īstenotājs pēc iepirkuma plāna saņemšanas pārbauda, vai tas ir aizpildīts atbilstoši normatīvo aktu prasībām, vai iepirkuma priekšmets atbilst Projektā plānotajām darbībām un attiecināmajām izmaksām un vai tajā iekļautā informācija neliecina par iespējamiem normatīvo aktu pārkāpumiem jomā, kas saistītas ar publisko iepirkumu.
	4. Ja Sadarbības partnera iesniegtais iepirkumu plāns neatbilst Līguma 5.3. apakšpunktā minētajiem noteikumiem, tad Projekta īstenotājs nosūta informāciju Sadarbības partnerim par iepirkumu plāna precizēšanu. Sadarbības partneris precizē iepirkumu plānu un atkārtoti to iesniedz Projekta īstenotājam trīs darba dienu laikā no informācijas par iepirkumu plāna precizēšanu saņemšanas dienas.
	5. Projekta īstenošanas laikā, ja nepieciešams, Sadarbības partneris aktualizē (groza) iepirkumu plānu un trīs darba dienu laikā iesniedz to Projekta īstenotājam saskaņošanai.
	6. Sadarbības partneris pirms iepirkuma izsludināšanas saņem Projekta īstenotāja saskaņojumu un nodrošina atbilstošas publiskā iepirkuma procedūras organizēšanu, dokumentācijas sagatavošanu, publiskā iepirkuma līgumu slēgšanu un iepirkto pakalpojumu ieviešanas uzraudzību pēc iepirkuma līguma noslēgšanas.
	7. Par katru iepirkuma norisi, tai skaitā attiecībā uz zemsliekšņa iepirkumiem, izņemot, ja līgumcena ir līdz 1000 (viens tūkstotis) *euro*, tiek nodrošināta dokumentācija, kas atspoguļo iepirkuma vai iepirkuma procedūras norisi.
	8. Sadarbības partneris Projekta īstenotāja pieprasījumā norādītajā termiņā iesniedz visu ar publisko iepirkumu organizēšanu saistīto dokumentāciju.
	9. Pēc Projekta īstenotāja pieprasījuma, Sadarbības partneris savā iepirkumu komisijā iekļauj Projekta īstenotāja pilnvarotu pārstāvi.
5. **PROJEKTA ILGTSPĒJA UN AUTORTIESĪBAS**
	1. Ja Līguma izpildes rezultātā tiek radīti autortiesību objekti, Sadarbības partneris nodrošina, ka autoru mantiskās tiesības uz Līguma izpildes rezultātā radītajiem autortiesību objektiem, kas noteiktas Autortiesību likuma 15.pantā, pāriet vienīgi Projekta īstenotājam (Izņēmuma licence).
	2. Projekta īstenotājs saņem izmantošanas tiesības uz visiem Līguma izpildes ietvaros radītajiem autortiesību objektiem jebkādā fiksācijas veidā.
	3. Līguma 6.1. un 6.2.apakšpunktā noteiktās iegūtās autoru mantiskās tiesības Projekta īstenotājam tiek nodotas uz 99 gadiem, un Projekta īstenotājs var tās izlietot visā pasaulē.
	4. Sadarbības partneris apņemas nodrošināt, ka autoru personiskās tiesības netiks izmantotas tādā veidā, kas varētu traucēt vai ierobežot Līguma izpildes rezultātā radīto autortiesību objektu izmantošanu atbilstoši Projekta īstenotāja vajadzībām (tai skaitā Projekta īstenotājs vai viņa noteiktās trešās personas var nodevumos izdarīt jebkādus pārveidojumus, grozījumus, papildinājumus u.c. izmaiņas bez atsevišķas saskaņošanas ar autoru/iem).
	5. Sadarbības partneris apliecina, ka Līgumu izpildē netiks aizskartas trešo personu autortiesības. Ja trešā persona vērš prasījumu par autortiesību pārkāpumu pret Projekta īstenotāju par Līguma ietvaros radīto autortiesību objektu, tad Projekta īstenotājs par prasījumu nekavējoties rakstveidā informē Sadarbības partneri un Sadarbības partneris nodrošina sekojošu rīcību:
		1. nekavējoties novērš jebkādu trešo personu tiesību aizskārumu un/vai;
		2. pēc Projekta īstenotāja pieprasījuma par saviem līdzekļiem aizstāv Projekta īstenotāju trešo personu prasībās par intelektuālo tiesību aizskārumu un/vai;
		3. sedz Projekta īstenotāja izdevumus un zaudējumus, kas rodas saistībā ar trešo personu intelektuālo tiesību aizskārumu vai trešo personu celtajām prasībām par intelektuālo tiesību aizskārumu.
	6. Visi Līguma izpildes ietvaros Projekta īstenotājam iesniegtie materiāli un dokumenti kļūst par Projekta īstenotāja īpašumu.
6. **KONFIDENCIALITĀTE**
	1. Puses apņemas neizpaust no citas personas vai citām Projektā iesaistītajām personām Projekta darbību īstenošanas gaitā saņemtu konfidenciāla rakstura informāciju, kas Pusei kļuvusi zināma Projekta ieviešanas gaitā. Informācija nav uzskatāma par konfidenciālu, ja tā ir publiski pieejama saskaņā ar Latvijas Republikas normatīvajiem aktiem.
7. **LĪGUMA TERMIŅŠ UN LĪGUMA GROZĪJUMI**
	1. Līgums stājas spēkā ar līguma parakstīšanas dienu un ir spēkā līdz Līgumā noteikto saistību pilnīgai izpildei.
	2. Jebkuri grozījumi un papildinājumi Līguma noteikumos stājas spēkā tikai tad, kad tos parakstījusi pēdējā no Pusēm, izņemot gadījumus, kad Puses noteikušas citu vienošanās grozījumu spēkā stāšanās termiņu. Šādas vienošanās pēc to parakstīšanas kļūst par Līguma pielikumu un ir tā neatņemama sastāvdaļa.
	3. Ja kāds no Līguma noteikumiem pilnīgi vai daļēji zaudē spēku, Puses apņemas aizvietot spēkā neesošo noteikumu ar spēkā esošu noteikumu, kas būs pēc iespējas tuvāks Līguma priekšmetam un Projekta mērķim.
8. **ATBILDĪBA**
	1. Puses ir savstarpēji atbildīgas par savu Līgumā un tā pielikumos noteikto saistību neizpildīšanu vai nepienācīgu izpildi. Par nodarītajiem zaudējumiem materiāli ir atbildīga tā Puse, kuras darbības vai bezdarbības dēļ šie zaudējumi ir radušies.
	2. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst.
9. **STRĪDU RISINĀŠANAS KĀRTĪBA**
	1. Strīdus, kas rodas Līguma darbības laikā, Puses risina savstarpējā pārrunu ceļā. Gadījumā, ja vienošanās netiek panākta, strīdi tiek risināti saskaņā ar Latvijas Republikas normatīvajos aktos noteikto kārtību.
10. **CITI NOTEIKUMI**
	1. Sadarbības partnerim nodotās ar Projekta īstenošanu saistītās tiesības un pienākumi netiek nodoti citai personai.
	2. Līgums ir saistošs Pusēm un to tiesību un saistību pārņēmējiem.
	3. Puses Līguma darbības laikā iespējami īsā laikā viena otru informē par savu rekvizītu un kontaktpersonu maiņu un uzņemas visu atbildību par sekām, kas radīsies, pārkāpjot šo noteikumu.
	4. Jebkura korespondence, kas tiek nosūtīta otrai Pusei pa pastu, ir uzskatāma par saņemtu septītajā dienā, skaitot no tās pastā iesniegšanas dienas. Jebkura informācija, kas nosūtīta uz otras Puses noteiktās kontaktpersonas vai Puses (iestādes) oficiālo e-pastu, uzskatāma par saņemtu tās nosūtīšanas dienā.
	5. Jautājumos, kas nav atrunāti Līgumā, Puses vadīsies pēc spēkā esošajiem Latvijas Republikas normatīvajiem aktiem. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
	6. Puses vienojas, ka visus ar Projekta ieviešanu un darbību īstenošanu saistītos jautājumus risinās un informācijas apmaiņu veiks Pušu noteiktas kontaktpersonas:
		1. no Projekta īstenotāja puses:\_\_\_\_\_\_\_\_, amats, tālrunis:\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_;
		2. no Sadarbības partnera puses: Ilona Bohāne, vecākā izglītības darba speciāliste, tālrunis:26566565, e-pasts: ilona.bohane@ip.daugavpils.lv.
	7. Līgums sagatavots latviešu valodā uz 11 lapām, no kurām 8 (astoņas) lapas Līguma pamatteksts un 3 (trīs) lapas Līguma 1.pielikums. Līguma pielikumi ir neatņemama Līguma sastāvdaļa.
	8. Līgums parakstīts elektroniski ar drošu elektronisku parakstu, kas satur laika zīmogu. Līguma datums ir pēdējā parakstītāja pievienotā laika zīmoga datums un laiks. Pusēm Līguma oriģināls pieejams elektroniska dokumenta veidā.
11. **PUŠU REKVIZĪTI UN PARAKSTI**

|  |  |
| --- | --- |
| **Projekta īstenotājs****Valsts izglītības attīstības aģentūra** | **Sadarbības partneris****Daugavpils valstspilsētas pašvaldības iestāde “Daugavpils pilsētas Izglītības pārvalde”** |
| Reģ. Nr.: 90001800413 | Reģ. Nr.: 90009737220 |
| Juridiskā adrese: Vaļņu iela 1, Rīga, LV-1050 | Juridiskā adrese: Saules iela 7, Daugavpils, LV-5401 |
|  |  |
| Banka: Valsts kase | Banka:  |
| Kods: TRELL | Kods: |
| Konta Nr.: LV56TREL215020315300B | Konta Nr.:  |
| E-pasts: skola.kopiena@viaa.gov.lv | E-pasts: |
| \_\_\_\_\_\_\_\_\_\_\_\_\_\_\_\_\_\_\_\_\_\_/S.Upmale/ (paraksts\*) | \_\_\_\_\_\_\_\_\_\_\_\_\_\_\_\_\_\_\_\_\_\_/ M. Isupova/ (paraksts\*) |

\*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

Sadarbības līgumam Nr. \_\_\_\_\_

 **SADARBĪBAS PARTNERA ĪSTENOJAMĀS PROJEKTA ATBALSTĀMĀS DARBĪBAS UN ATBILSTOŠĀS ATTIECINĀMāS IZMAKSAS**

**1. Resursi, ar kādiem Sadarbības partneris iesaistās Projektā, tai skaitā:**

1.1. pašvaldības atbalsta sniegšanā MK noteikumu 3. punktā minētajiem mērķa grupas izglītojamiem var iesaistīt:

1.1.1. pašvaldības dibinātas vispārējās izglītības iestādes un profesionālās izglītības iestādes;

1.1.2. Jaunatnes likuma 5. panta septītajā daļā minētos jauniešu centrus, kas ir pašvaldības iestāde vai pašvaldības struktūrvienība, lai nodrošinātu izglītojamo mentora atbalsta pieejamību ārpus izglītības iestādēm;

1.1.3. pašvaldības dienestus, pašvaldības policiju, citas pašvaldības institūcijas MK noteikumu 23.1. apakšpunktā minēto atbalstāmo darbību ietvaros.

1.2. Sadarbības partneri sadarbojas ar biedrībām un nodibinājumiem MK noteikumu 23.5.1. apakšpunktā minēto iniciatīvu projektu iesniegumu izstrādē un apstiprināto iniciatīvu projektu īstenošanā.

**2. Sadarbības partnera īstenojamās atbalstāmās darbības un sasniedzamie rādītāji, tai skaitā:**

2.1. Sadarbības partneris Projekta īstenošanai **piedalās** šādās atbalstāmās darbībās:

2.1.1. Sadarbības partneris **piedalās** MK noteikumu 23.1.1. un 23.1.2. apakšpunktā minētajās atbalstāmajās darbībās, kā arī MK noteikumu 23.1.3. apakšpunktā minētajos **mācību pasākumos** un **pieredzes apmaiņas darbnīcās**, sniedz informāciju Projekta īstenotājam par to, kā Sadarbības partneris tiks pārstāvēts šo atbalstāmo darbību, mācību pasākumu un pieredzes apmaiņas darbnīcu īstenošanā;

2.1.2. Sadarbības partneris **informē** pedagogus, atbalsta personālu, sociālos darbiniekus un izglītojamo mentorus par iespēju piedalīties MK noteikumu 23.2. apakšpunktā minētajās **grupu supervīzijās**, kuras nodrošina Projekta īstenotājs;

2.1.3. Sadarbības partneris **piedalās** MK noteikumu 23.7.1. apakšpunktā minētajos **pasākumos** (piemēram, konferencēs, domnīcās), kurus Projekta īstenotājs organizē sadarbības partneriem vai kuros ir paredzējis sadarbības partneru iesaisti, kā arī sniedz Projekta īstenotājam nepieciešamo informāciju Projekta stratēģiskās komunikācijas plāna izstrādei un īstenošanai.

2.2. Sadarbības partneris Projekta īstenošanai izvēles veidā **īsteno** vienu vai vairākas MK noteikumu 23.3., 23.5. un 23.7.2. apakšpunktā minētās atbalstāmās darbības, tai skaitā:

2.2.1.**izstrādā** Projekta mērķgrupas izglītojamajiem MK noteikumu 23.3. apakšpunktā minēto **individuālo plānu:**

2.2.1.1. speciālistu atbalsts un konsultācijas izglītojamajam individuāli vai grupā individuālā plāna ietvaros:

* pedagoga atbalsts izglītojamajiem grupās lasītprasmes veicināšanai 1.-3.klasē;
* pedagoga konsultācijas mācību priekšmetos un atbalsta pasākumu īstenošana izglītojamajam, kuri par vispārējās pamatizglītības programmas apguvi ir saņēmuši tikai liecību un atkārtoti mācās 9. klasē vai ir uzņemti profesionālās izglītības iestādē;
* izglītības psihologa, sociālā pedagoga, pedagoga palīga, speciālā pedagoga, pedagoga karjeras konsultanta, bibliotekāra, skolotāja logopēda, surdotulka, ergoterapeita atbalsts pēc nepieciešamības mērķa grupas izglītojamajiem, kuriem ir konstatēts sociālās atstumtības vai priekšlaicīgas mācību pārtraukšanas risks, kā arī izglītojamajiem, kuri par vispārējās pamatizglītības programmas apguvi ir saņēmuši tikai liecību un atkārtoti mācās 9. klasē vai ir uzņemti profesionālās izglītības iestādē;

2.2.1.2. mentora individuāls atbalsts individuālā plāna ietvaros izglītojamajiem no 13 gadu vecuma, kuriem ir konstatēts sociālās atstumtības vai priekšlaicīgas mācību pārtraukšanas risks, kā arī izglītojamajiem, kuri par vispārējās pamatizglītības programmas apguvi ir saņēmuši tikai liecību un atkārtoti mācās 9. klasē vai ir uzņemti profesionālās izglītības iestādē;

2.2.2.**nodrošina** MK noteikumu 23.3.1. apakšpunktā minēto speciālistu (pedagoga, izglītības psihologa, sociālā pedagoga, pedagoga palīga, speciālā pedagoga, pedagoga karjeras konsultanta, bibliotekāra, skolotāja logopēda, surdotulka, ergoterapeita**) konsultācijas un atbalsta pasākumu īstenošanu**, izņemot gadījumu, ja to nodrošina no valsts vai pašvaldības budžeta līdzekļiem normatīvajos aktos noteiktajā kartībā;

2.2.3. **slēdz līgumus** ar MK noteikumu 23.4. apakšpunktā minētajā programmā sagatavotajiem **izglītojamo mentoriem** par MK noteikumu 23.3.2. apakšpunktā minētā atbalsta sniegšanu;

2.2.4. **izstrādā** MK noteikumu 23.5.1. apakšpunktā minēto **iniciatīvu projektu iesniegumus** un **īsteno apstiprinātos iniciatīvu projektus** sadarbībā ar biedrībām un nodibinājumiem – attiecināms uz MK noteikumu 14.1. apakšpunktā minētā sadarbības partnera dibinātām vispārējās izglītības iestādēm un profesionālās izglītības iestādēm, uz MK noteikumu 14.2. un 14.3. apakšpunktā minētajiem sadarbības partneriem un uz MK noteikumu 18.1.2. apakšpunktā minētajām biedrībām un nodibinājumiem;

2.2.5. i**zstrādā** MK noteikumu 23.5.2. apakšpunktā minēto **partnerības projektu iesniegumus** un **īsteno apstiprinātos partnerības projektus** – attiecināms uz MK noteikumu 14.1. apakšpunktā minētā sadarbības partnera dibinātām vispārējās izglītības iestādēm un profesionālās izglītības iestādēm, kā arī uz MK noteikumu 14.2. un 14.3. apakšpunktā minētajiem sadarbības partneriem;

2.2.6. **organizē** MK noteikumu 23.7.2. apakšpunktā minētos **pasākumus** (mērķsadarbības un izglītojoši pasākumi vecākiem (personām, kas realizē aizgādību), kā arī lasītprasmes veicināšanas pasākumi) un **nodrošina šo pasākumu norises telpas**;

2.2.7. **iesaista mērķa grupas izglītojamo** (tai skaitā sociālās atstumtības un priekšlaicīgas mācību pārtraukšanas riskam pakļautu izglītojamo) **vecākus** (personas, kas realizē aizgādību) un **izglītības iestāžu personālu Sadarbības partnera īstenotajās atbalstāmajās darbībās Projekta ietvaros**, kā arī pēc nepieciešamības iesaista citas sabiedrības grupas MK noteikumu 23.5. apakšpunktā minētās atbalstāmās darbības īstenošanā;

2.2.8. **apkopo** uzraudzībai nepieciešamos **datus un rādītājus** atbilstoši Projekta īstenotāja izstrādātajai datu un rādītāju apkopošanas kārtībai un **iesniedz** Projekta īstenotājam tā noteiktajā termiņā;

2.2.9. **izstrādā kārtību** par to, kā Sadarbības partneris (ja attiecināms – sadarbībā ar MK noteikumu 18.1.1. apakšpunktā minētajiem subjektiem) **nodrošinās** MK noteikumu 23.3., 23.5. un 23.7.2. apakšpunktā minēto **atbalstāmo darbību īstenošanu**, tai skaitā **sniedz informāciju** par procesa organizēšanu un **nosaka atbildīgos** par plānoto un veikto darbību ieviešanu, izpildi un kontroli.

**3. Uz Sadarbības partnerim Projekta ietvaros piešķirto finansējumu ir attiecināmas šādas attiecināmās izmaksas** **(saskaņā ar MK noteikumu 25. punktu)**:

3.1. MK noteikumu 23.3. apakšpunktā noteiktā individualizētā atbalsta izmaksas, tostarp individuāla plāna izstrādes un īstenošanas izmaksas, saskaņā ar Projekta īstenotāja izstrādāto finansējuma sadales kārtību un finansējuma kvotu:

3.1.1. MK noteikumu 23.3.1. apakšpunktā minēto speciālistu atbalsta un konsultāciju izmaksas atbilstoši atbildīgās iestādes izstrādātai un ar vadošo iestādi saskaņotai vienkāršoto izmaksu metodikai, izņemot surdotulka un ergoterapeita atbalsta un konsultāciju izmaksas, kas ir attiecināmas kā faktiskās izmaksas;

3.1.2. MK noteikumu 23.3.2. apakšpunktā minēto izglītojamo mentoru individuālā atbalsta izmaksas atbilstoši atbildīgās iestādes izstrādātai un ar vadošo iestādi saskaņotai vienkāršoto izmaksu metodikai;

3.2. MK noteikumu 23.5. apakšpunktā minēto iniciatīvu projektu un partnerības projektu īstenošanas izmaksas:

3.2.1. skolas-kopienas iniciatīvu projektu īstenošanas izmaksas atbilstoši atbildīgās iestādes izstrādātai un ar vadošo iestādi saskaņotai vienkāršoto izmaksu metodikai un saskaņā ar Projekta īstenotāja izstrādāto finansējuma sadales kārtību un finansējuma kvotu;

3.2.2. izglītības iestāžu partnerības projektu īstenošanas izmaksas atbilstoši atbildīgās iestādes izstrādātai un ar vadošo iestādi saskaņotai vienkāršoto izmaksu metodikai un saskaņā ar Projekta īstenotāja izstrādāto finansējuma sadales kārtību un finansējuma kvotu;

3.3. mērķsadarbības un izglītojošu pasākumu īstenošanas izmaksas MK noteikumu 23.7.2. apakšpunktā minēto atbalstāmo darbību īstenošanai saskaņā ar Projekta īstenotāja izstrādāto finansējuma sadales kārtību un finansējuma kvotu;

3.4. pakalpojumu izmaksas horizontālā principa "Vienlīdzība, iekļaušana, nediskriminācija un pamattiesību ievērošana" darbību īstenošanai, tai skaitā ekspertu konsultācijas, zīmju valodas tulka, reāllaika transkripcijas, subtitru nodrošināšana MK noteikumu 23.7.2. apakšpunktā minēto atbalstāmo darbību īstenošanai pēc nepieciešamības.

**PUŠU REKVIZĪTI UN PARAKSTI**

|  |  |
| --- | --- |
| **Projekta īstenotājs****Valsts izglītības attīstības aģentūra** | **Sadarbības partneris****Daugavpils valstspilsētas pašvaldības iestāde “Daugavpils pilsētas Izglītības pārvalde”** |
| Reģ. Nr.: 90001800413 | Reģ. Nr.: 90009737220 |
| Juridiskā adrese: Vaļņu iela 1, Rīga, LV-1050 | Juridiskā adrese: Saules iela 7, Daugavpils, LV-5401 |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_/S.Upmale/ (paraksts\*) | \_\_\_\_\_\_\_\_\_\_\_\_\_\_\_\_\_\_\_\_\_\_/M. Isupova/ (paraksts\*) |

\*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Eiropas Parlamenta un Padomes 2021. gada 24. jūnija Regula (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai. [↑](#footnote-ref-1)